เป็นร้านตามสั่งที่มีร้านลูกสาวอยู่ติดกัน ฝั่งตามสั่งของแม่ก็อร่อย สั่งกะเพราหมูกรอบพิเศษไปได้เยอะมาก ฝั่งร้านลูกสาวนี่โคตรเด็ด เมนูแนะนำต้องยำขนมจีนปลาทูเลยแต่ต้องบอกเอาเผ็ดๆ(เราชอบกินเผ็ดมาก) น้ำปลาร้าหอมกลมกล่อมกลิ่นไม่เหม็นและนัวมาก! ผักคลุกมากำลังดี กินทีไรก็อร่อยเหมือนเดิมเป๊ะ อีกเมนูที่แนะนำคือขนมจีบ อร่อยมาก ลูกโตๆ นุ่มๆ ร้อนๆ สั่งทีไรสองเมนูนี้ไม่เคยพลาดที่จะสั่ง มีทั้งแบบทอด แบบนึ่ง แต่เราชอบแบบนึ่งมากกว่า ซาลาเปลก็จัดว่าอร่อย แต่ลูกเล็กไปนิด ที่สำคัญ ร้านนี้มีบริการส่งถึงที่ เดลิเวอร์รี่กันเลยทีเดียว ใครอยู่ในเมืองหิวๆ ไม่อยากออกจากบ้านไปผจญแดดละก็ แนะนำร้านนี้เลย